JB Roux | Author | LitNet
JB Roux se eerste kortverhaal is op negentienjarige ouderdom in Rooi Rose gepubliseer. Daarna het hy dertien jaar lank elke jaar tydens parstyd by verskeie wynmakerye in die Boland gewerk, en homself die res van die jaar met skryfwerk aan die lewe gehou. Die afgelope agt jaar is hy voltyds doening met "boekerige dinge": hy skryf gereeld kortverhale, artikels en resensies vir verskeie koerante en tydskrifte. Hy keur ook manuskripte vir uitgewers en het sowat twintig ligte romans gepubliseer. Wilde lote, sy jongste roman, is pas vrygestel.
JB bly aan die Weskus. Wanneer hy nie voor die rekenaar besig is nie, stap hy teen die see, kuier met familie of probeer teen wil en dank 'n paar blommetjies in die Weskus se sand aan die groei kry.